**Креативті мода индустрия және макроүрдістер**

**13 Лекция. Ой мен идеяның шығармашылық бірлігі**

 Ойлау жүйесі дүниені тану адамның танымдық қабілетін арттыратын категория. Ойдың белсенді қызметі сананың тұтастығымен бірлігін сақтай отырып, шығармашылыққа, басқа табиғи заңдылықтарға тарта отырып ширай түседі. Біз креативті ойлау дегенімізбен оның күрделі құбылыс екендігін аңғара бермейміз. Себебі, еліктеушілік пен қиялгерлік басым болуы мүмкін. Алайда, арманшыл болу шындыққа жақындата түседі. Демек, креативтілік өмірге жаңа қадамның бастауы. Шығармашылық тұлға ой сананың бірлігімен дүниені танып, меңгерген сайын оның тіл байлығы арта түседі және сөз бен сөйлемінің көркемдік қолданысы арта түседі. Бұл қатынас мәдениетінің жетілуіне жетелейді. Ұтымды сөйлеп, ойын дәл жеткізуге машықтанады. Дербес, тұлғалық қасиет, қабілеті де төселіп, рухани тілдесімін нығайтады. Яғни, тұлға, шығармашылық, дарындылық, қабілет сабақтасқанда креативтілік деңгейі биіктейді. Демек, ойды жетілдіру, қоғамдық ортаға қалыптасу, тұлғаның шығармашылық бейімін танытып, келешек өмірге деген сенімін арттырады. Жаңа мүмкіндектерге, рухани өзгерістерге ұмтылары сөзсіз. Өзіндік орта құрып, басқаша келбет, ерекше ойлау, айту, сөйлеу дағдысын меңгереді. Айталық, Әбіш Кекілбаетың «Алыстағы асылды іздейміз, тасадағы таңсықты көрмейміз»,- деген сөзі бүгінде афоризмге айналды. Ойға қонымды, шындыққа желеу, дәлме дәл айтылған креативтілік ұғымындағы сөз. Эмоция тудыратын патриоттық сезімге селкеу, ой санаға қоғалыс енгізетін қағида іспеттес. Философиялық мағына тудырып тұрғандықтан, мұндай сөздің идеялық басымдығы ешқашан жойылмайды. Уақыт пен кеңістікті толық қамтып, жаңа ойлар мен идеяларға тарта түседі. Бір мағынасында талапшылдық жасырынып тұрса, екінші бір есебінде материалдық, рухани креативтіліктің үлгісі тұр. Бұл ой мен шығармашылықтың көркемдік сапасын сабақтастырып, интеллектуалдылық ықпалын күшейте түседі.